Bratislavská integrovaná doprava získala vďaka jedinečnému výskumu dáta, vďaka ktorým zlepší plánovanie a kvalitu verejnej dopravy. Pomôžu tiež pri plánovanom rozšírení do susedného Trnavského kraja. Išlo o najrozsiahlejšie zmapovanie mobility v Bratislavskom a Trnavskom kraji a realizovala ho pre nás spoločnosť Market Locator.
Analýza bola postavená na lokalizácii a pohyboch SIM kariet. Dáta boli zozbierané od troch najväčších mobilných operátorov a vďaka obrovskej vzorke – takmer 1,4 milióna, je výskum bezprecedentný v rámci celého sveta. Informovalo BSK.